Žaneta Jaunzeme-Grende

Žaneta Jaunzeme-Grende (dzimusi Žaneta Akantjeva  Rīgā; no 1990. gada mātes uzvārdā Žaneta Jaunzeme) ir latviešu uzņēmēja un politiķe, bijusī Latvijas kultūras ministre, pārstāv Nacionālo apvienību. Iepriekš bijusi arī Latvijas Tirdzniecības un rūpniecības kameras valdes priekšsēdētāja.

 Biogrāfija 
Bērnību pavadījusi Olainē, kur viņas tēvs Aldis Akantjevs bija sporta skolotājs un vieglatlētikas treneris. Skolā mācījās Rīgā — Rīgas 4. vidusskolā.

Izglītību ieguvusi Latvijas Valsts Fiziskās kultūras institūtā (beigusi 1987. gadā), Latvijas Universitātē un Rīgas Starptautiskajā biznesa un administrācijas augstskolā.Žaneta Jaunzeme — Grende , mk.gov.lv

Padomju laikā darbojusies Komjaunatnē.

Viņa ir strādājusi Bērnu slimnīcā, Latvijas Depozītu bankā, Centra bankā, apdrošināšanas uzņēmumos "Balta" un "Unipolise", uzņēmumā "Visbija". Bijusi veiksmīga uzņēmēja. 2006. gadā uzsāka darbu Latvijas Tirdzniecības un rūpniecības kamerā, sākumā divus gadus bija tās padomes locekle, līdz 2008. gada aprīlī kļuva par valdes priekšsēdētāju. 2011. gada pirmajā pusē Ž. Jaunzeme-Grende atstāja šo amatu, lai pievērstos politiskajai darbībai.

Ž. Jaunzeme-Grende aktīvi nodarbojusies ar orientēšanās sportu, bijusi orientēšanās trenere, īslaicīgi (2001—2003) bijusi Latvijas Orientēšanās federācijas prezidente,Ž. Jaunzeme uzstāda mērķus un atrod kontrolpunktus kā arī organizējusi tautas orientēšanās sacensības "Magnēts".Magnetizē serviss un demokrātiskās cenas Diena.lv Viņas dzīvesbiedrs ir viens no savulaik labākajiem Latvijas orientieristiem, šobrīd velo orientēšanās entuziasts Ants Grende.

 Politiskā darbība 
2011. gadā Ž. Jaunzeme-Grende iestājās partijā "Visu Latvijai!", kas tā paša gada vasarā kopā ar TB/LNNK izveidoja vienotu politisko partiju. 11. Saeimas vēlēšanās nekandidēja, taču piedalījās Nacionālās apvienības priekšvēlēšanu kampaņā. 2011. gada 25. oktobrī viņa kļuva par kultūras ministri Valda Dombrovska trešajā valdībā.Saeima izsaka uzticību Dombrovska trešajai valdībai, delfi.lv

2013. gada septembrī viņa atbrīvoja no darba Nacionālās operas vadītāju Andreju Žagaru, jo kultūras ministrei būtisks apsvērums bija nacionālās pašapziņas stiprināšana: "Lai ikviens mūsu valsts iedzīvotājs arī ar operas palīdzību saņemtu to, ko var sniegt Latvijas (bet ne tikai) komponisti, mūziķi, dziedātāji un dejotāji." Tomēr viņa atzina, ka "Opera funkcionē teicami," bet tās vadītājs tika atbrīvots, jo zaudējis ministres uzticību. Tomēr tas prasīja arī pašai ministrei amatu: no ministres amata Ž. Jaunzeme-Grende tika atbrīvota , kad Ministru prezidents Valdis Dombrovskis pieprasīja demisiju pēc A. Žagara atbrīvošanas, kā iemeslu minot ministres nespēju sadarboties ar pārraudzībā esošo nozari.

 Atsauces 

 Ārējās saites 
 CV Ministru kabineta mājaslapā

Kategorija:1964. gadā dzimušie
Kategorija:Rīgā dzimušie
Kategorija:Latvijas kultūras ministri
Kategorija:Latvijas Universitātes absolventi
Kategorija:Latvijas Sporta pedagoģijas akadēmijas absolventi
Kategorija:Latvijas uzņēmēji